
     R E F E R A T  D E  A P R O B A R E
privind vânzarea unui teren în suprafață de 635 mp. aparținând proprietății private a Municipiului Brad, situat în municipiul Brad, strada Șteampurile Vechi,
 F.N., județul Hunedoara


Cadastral, parcela de teren în suprafață de 635 mp., proprietatea privată a Municipiului Brad, situată în municipiul Brad, strada Șteampurile Vechi, F.N., județul Hunedoara este identificată prin C.F. nr. 69288 Brad, număr cadastral 69288 și este situată în vecinătatea imobilului proprietatea doamnei Pădurean Claudia-Angela, identificat prin C.F. nr. 60441 Brad, imobil compus din teren și locuință.
Pornind de la constatarea că pe acest teren se face accesul la proprietatea doamnei Pădurean Claudia-Angela, consider oportună vânzarea acestui teren, în condițiile legii, întrucât nu poate primi o altă destinație de interes public și, mai mult, prin vânzarea acestuia se realizează venituri suplimentare la bugetul Municipiului Brad care vor avea destinația finanțării unor lucrări de investiții.
Ținând cont de aspectele arătate în cele de mai sus, am inițiat prezentul proiect de hotărâre prin care am propus vânzarea unui teren în suprafață de 635 mp. aparținând proprietății private a Municipiului Brad, situat în municipiul Brad, strada Șteampurile Vechi, F.N., județul Hunedoara.
În acest sens a fost comandat un raport de evaluare pentru opinarea valorii de piață a acestui teren. Astfel, a fost întocmit Raportul de evaluare nr. 27 D/19.06.2024 de către S.C. DOREVAL S.R.L. DEVA prin expert autorizat A.N.E.V.A.R.,  evaluator Varga Dorel, potrivit căruia prețul de vânzare este de 3,47 euro/mp. (17,12 lei/mp.), respectiv 2.203 euro/proprietate (10.966 lei/proprietate), la cursul valutar valabil la data vânzării terenului. 
Precizez că vânzarea se va face de către Municipiul Brad, în calitate de proprietar, actul de vânzare – cumpărare urmând să fie încheiat în formă autentică.  
Actul de vânzare – cumpărare se va semna, în numele și pentru Municipiul Brad, de către Primarul Municipiului Brad.
Prin proiectul de hotărâre inițiat am mai propus împuternicirea Primarul Municipiului Brad să îndeplinească procedura de organizare a vânzării terenului în condițiile legii și constituirea unei comisii de negociere a prețului de vânzare – cumpărare.
Din comisia de negociere vor face parte un consilier local, 3 reprezentanți ai Municipiului Brad care vor fi desemnați prin dispoziție a Primarului Municipiului Brad și un reprezentant ANAF. După constituire, comisia va alege dintre membrii săi un președinte și un secretar.
În contextul celor de mai sus, supun spre dezbatere plenului Consiliului Local al Municipiului Brad proiectul de hotărâre în  forma prezentată.
Invoc în susţinerea propunerii mele prevederile art. 553 alin. (1) și alin. (4), art. 555, art. 1650 şi următoarele din Legea nr. 287/2009 privind Codul Civil, republicată, cu modificările si completările ulterioare, ale art. 129 alin. (2) lit. c), alin. (6) lit. b), art. 317, art. 334 - 346, art. 354, art. 355 și art. 363 din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

